b'\n_START_ARTICLE_\nPrieraslis\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 gentis \xe2\x80\x93 jotvingiai. Nuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Kaimas \xc4\xafkurtas 1570 metais, o 1576 m. Steponas Batoras kaimui suteik\xc4\x97 Magdeburgo teises. 1571 m. \xc4\xafkurta Prieraslio \xc5\xa0v\xc4\x8d. Mergel\xc4\x97s Marijos parapija. XVII a. pirmoje pus\xc4\x97je kaimas buvo viena i\xc5\xa1 did\xc5\xbeiausi\xc5\xb3 gyvevie\xc4\x8di\xc5\xb3 Suvalkijoje. Kaimas buvo prekybos kelyje tarp Lenkijos karalyst\xc4\x97s ir LDK. Kaime apsigyveno nema\xc5\xbeai \xc5\xbeyd\xc5\xb3, kurie vert\xc4\x97si \xc4\xafvairiausia prekyba. Laikui b\xc4\x97gant kaimas po truput\xc4\xaf silpo ypa\xc4\x8d po kar\xc5\xb3 su \xc5\xa0vedija, maro epidemij\xc5\xb3 ir prekybos keli\xc5\xb3 pasitraukimo labiau \xc4\xaf pietus link Suvalk\xc5\xb3 ir Augustavo._NEWLINE_XVIII a. pabaigoje ir XIX a. prad\xc5\xbeioje kaimas buvo dideliame pakilime ir net didesnis u\xc5\xbe Suvalk\xc5\xb3 miest\xc4\x85. 1870 m. kaimas prarado visas tur\xc4\x97tas teises ir privilegijas. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. Pagal 1921 m. lenk\xc5\xb3 vald\xc5\xbeios atlikt\xc4\x85 gyventoj\xc5\xb3 sura\xc5\xa1ym\xc4\x85 kaime gyveno 750 \xc5\xbemoni\xc5\xb3, i\xc5\xa1 kuri\xc5\xb3 747 lenkai, 1 gudas, 1 \xc5\xbeydas ir 1 lietuvis. 1975-1998 m. priklaus\xc4\x97 Suvalk\xc5\xb3 vaivadijai. Kaime yra i\xc5\xa1lik\xc4\x99s senovinis turgus prie\xc5\xa1kariniame \xc5\xbeyd\xc5\xb3 gyventame kvartale. Taip pat ba\xc5\xbeny\xc4\x8dia perstatyta 1948-1953 m. su i\xc5\xa1likusia 1790 m. varpine. Kaime yra nebeveikian\xc4\x8dios evangelik\xc5\xb3 ir Prieraslio \xc5\xbeyd\xc5\xb3 kapin\xc4\x97s bei veikian\xc4\x8dios katalik\xc5\xb3 kapin\xc4\x97s.'